Beamptes, motoris op N2 in Kaapstad geskiet | Netwerk24
11 Februarie 2019 07:48
'n Motoris en twee beamptes van die Kaapstadse metropolisie is Maandag in die vroeë oggendure by die Borchards Quarry-wisselaar op die N2 geskiet.
Die beamptes het omstreeks 02:00 gaan ondersoek instel, nadat 'n kamera-operateur wat kringtelevisiekameras op die N2 monitor, gesien het dat klippe op die hoofweg geplaas is, sê JP Smith, burgemeesterskomiteelid vir veiligheid, sekuriteit en gemeenskapsdienste in die Kaapstad-metro.
"'n Motoris het in die lokval vasgery en moes van die pad aftrek omdat een van sy voertuig se bande gebars het. Toe die motoris stop is skote op hom afgevuur. Toe die metropolisiebeamptes op die toneel aankom en navraag doen is skote op hulle ook afgevuur," sê Smith.
Volgens Smith is die vrouebeampte is in die been geskiet. Haar kollega is twee keer getref, een keer in die regterbeen en een keer naby sy heup.
Albei is 44 jaar oud.
Die verdagte het met een van die beamptes se vuurwapen, 'n tweerigtingradio en persoonlike besittings gevlug.
"Die beamptes is in die hospitaal opgeneem en ons wens hul 'n vinnige herstel toe," sê Smith.
Die toestand van die motoris is nie bekend nie.
'n Beloning van R50 000 is uitgeloof vir enigiemand wat inligting het wat kan lei tot die inhegtenisname van die verdagtes.
156546: Incident: N2 Inbound @ Borcherd's Quarry, lane closure, no delays #ShareTheRoads pic.twitter.com/z86bB11oee
— Cape Town FMS (@CapeTownFreeway) February 11, 2019
#Update 156546: Incident: N2 Inbound @ Borcherd's Quarry, lane closure, expect delays #ShareTheRoads pic.twitter.com/JJoOdNNWe9